Source: https://www.kaypahoito.fi/hoi50109
Timestamp: 2019-06-16 11:03:49+00:00
Document Index: 3597937

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Käypä hoito -suositus | Julkaistu: 24.05.2016 | Tila: voimassa Tulosta
Taulukko: Tavalliset värttinäluun alaosan murtumatyypit «Tavalliset värttinäluun alaosan murtumatyypit ja niiden kuvaus, ks. interaktiiviset kuvat (ohje kuvien käyttöön: kuvat ovat vaihtokuvia, liikuta kursoria kuvan päällä). ...»2
Kuvasarja: Värttinäluun alaosan anatomiakuvat «hoi50109b.pdf»1
Kuvasarja: Värttinäluun alaosan hyvän kuvan kriteerit ja mittaukset «hoi50109c.pdf»2
Kuvasarja: Värttinäluun alaosan murtuman repositio ja kipsaus «hoi50109a.pdf»3
Taulukko: Hyväksyttävän asennon kriteerit «Värttinäluun alaosan tyyppimurtuman hyväksyttävän asennon kriteerit alle 65-vuotiaalla...»4
Potilasohje: Ranteen liikeharjoitukset «hoi50109e.pdf»4
Diat: Ranteen liikeharjoitukset «hoi50109d.pdf»5
Suosituksen tulostettava versio (PDF) «hoi50109.pdf»6
Tärkein tuki kaikille nivelille on niiden ehjä luinen rakenne. Olennaiset värttinäluun alaosan ja proksimaalisen ranneluurivin välistä niveltä tukevat nivelsiteet ovat volaariset (ligamentum radioscaphocapitatum, ligamentum radiolunatum), radioulnaariset sekä dorsaaliset (ligamentum radiotriquetrum) nivelsiteet. Värttinäluun ja kyynärluun välisen nivelen tärkeimmät tukirakenteet ovat volaariset ja dorsaaliset radioulnaariset nivelsiteet ja kolmiorustokompleksi (triangular fibrocartilage complex, TFCC) «Feipel V, Rinnen D, Rooze M. Postero-anterior radi...»1, «Friberg S, Lundström B. Radiographic measurements ...»2, «Freedman DM, Edwards GS Jr, Willems MJ ym. Right v...»3.
Ks. värttinäluun alaosan anatomiakuvat «Värttinäluun alaosan anatomiakuva 1»4, «Värttinäluun alaosan anatomiakuva 2»5 ja «Värttinäluun alaosan anatomiakuva 3»6 .
Värttinäluun alaosan murtuma on tavallisin yläraaja murtuma «Larsen CF, Lauritsen J. Epidemiology of acute wris...»4.
Yli 65-vuotiailla lähes 18 % kaikista murtumista on värttinäluun alaosan murtumia «Baron JA, Karagas M, Barrett J ym. Basic epidemiol...»5.
Pohjoiseurooppalaisessa väestössä värttinäluun alaosan murtumien ilmaantuvuus on todettu olevan aikuisilla noin 250–270/100 000 henkilövuotta: naisilla 360–370/100 000 ja miehillä 140–170/100 000 henkilövuotta «Wilcke MK, Hammarberg H, Adolphson PY. Epidemiolog...»6, «Sigurdardottir K, Halldorsson S, Robertsson J. Epi...»7, «Flinkkilä T, Sirniö K, Hippi M ym. Epidemiology an...»8.
Murtumien ilmaantuvuuden on todettu kasvavan iän myötä «Sigurdardottir K, Halldorsson S, Robertsson J. Epi...»7, «Flinkkilä T, Sirniö K, Hippi M ym. Epidemiology an...»8.
Keskimääräinen murtumapotilaan ikä on naisilla noin 60 ja miehillä noin 50 vuotta «Flinkkilä T, Sirniö K, Hippi M ym. Epidemiology an...»8.
1950–1990-luvuilla murtumien kokonaisilmaantuvuus kasvoi, mutta sittemmin se on tasaantunut. Vaihdevuosi-iän ohittaneilla naisilla sen sijaan värttinäluun alaosan murtumien ilmaantuvuus näyttää pienentyneen viimeisten vuosikymmenien aikana «Wilcke MK, Hammarberg H, Adolphson PY. Epidemiolog...»6, «Sigurdardottir K, Halldorsson S, Robertsson J. Epi...»7, «de Putter CE, Selles RW, Polinder S ym. Epidemiolo...»9, «Jónsson B, Bengnér U, Redlund-Johnell I ym. Forear...»10, «Court-Brown CM, Biant L, Bugler KE ym. Changing ep...»11.
Värttinäluun alaosan murtumien aiheuttajat vaihtelevat ikäryhmän, sukupuolen ja asuinalueen mukaan «Brudvik C, Hove LM. Childhood fractures in Bergen,...»12, «Hedström EM, Svensson O, Bergström U ym. Epidemiol...»13, «de Putter CE, van Beeck EF, Looman CW ym. Trends i...»14.
Suurin osa (54–77 %) aikuisten värttinäluun alaosan murtumista syntyy pienienergiaisissa kaatumistapaturmissa kaaduttaessa ojennetun yläraajan varaan. Talviaikainen kävelypintojen liukkaus on selvä murtumille altistava tekijä «Flinkkilä T, Sirniö K, Hippi M ym. Epidemiology an...»8.
Nuorilla aikuisilla – varsinkin miehillä – suurienergiaisten urheilu-, putoamis- ja liikennetapaturmien osuus murtumien aiheuttajina on huomattava «Flinkkilä T, Sirniö K, Hippi M ym. Epidemiology an...»8, «Melton LJ 3rd, Amadio PC, Crowson CS ym. Long-term...»15.
Muita riskitekijöitä ovat pieni paino-pituussuhde (BMI), naissukupuoli, korkea ikä ja kaatumisalttius «Oyen J, Brudvik C, Gjesdal CG ym. Osteoporosis as ...»16, «Lofthus CM, Frihagen F, Meyer HE ym. Epidemiology ...»17, «Cameron ID, Murray GR, Gillespie LD ym. Interventi...»18.
Tässä vaiheessa murtuma-alue on riittävän tukeva vaikeiden virheasentojen estämiseen mutta lyhentymistä ja kallistumista voi edelleen tapahtua «Wadsten MÅ, Sayed-Noor AS, Englund E ym. Cortical ...»19.
Remodellaatiota tapahtuu alkuvaiheesta vuosia eteenpäin «Slutsky DJ, Herman M. Rehabilitation of distal rad...»20.
Ranteen ja käden alueella tarvitaan useimpien kudosten välillä terveet liukupinnat nivelten suurten liikelaajuuksien takia «Slutsky DJ, Herman M. Rehabilitation of distal rad...»20.
Akuutti kipu helpottuu parissa viikossa häiritsemättä nukkumista tai päivittäisiä toimintoja «Tiippana E. Voidaanko akuutin leikkauskivun krooni...»21.
Kivun jatkuminen voimakkaana tai voimistuminen asianmukaisesta kipulääkityksestä huolimatta, turvotuksen lisääntyminen, kipuaistimuksen muuttuminen tai sympaattisen hermoston aktivaatio ovat merkkejä mahdollisista hoidon komplikaatioista «MacDermid JC, Roth JH, Richards RS. Pain and disab...»22, «Josefsson PO, Rosegren, MK. Complications: An Over...»23.
Suurin osa potilaista toipuu ongelmitta «Földhazy Z, Törnkvist H, Elmstedt E ym. Long-term ...»24. Värttinäluun alaosan murtuman jälkeen voi kuitenkin esiintyä lievää kipua kuukausista vuosiin.
DASH (Disabilities of the Arm, Shoulder and Hand), PRWE (Patient Rated Wrist Evaluation) ja Gartland–Werleyn pisteytys ovat yläraajan ja ranteen toimintakykyä kuvaavia kansainvälisesti käytettyjä testejä. Näistä käytetyimpiä ovat DASH ja PRWE «Changulani M, Okonkwo U, Keswani T ym. Outcome eva...»25, «Sandelin H, Jalanko T, Huhtala H ym. Translation a...»26.
Ks. taulukko «Värttinäluun alaosan murtuman paranemisen arviointiin käytetyt tavallisimmat mittarit...»1.
«Franchignoni F, Vercelli S, Giordano A ym. Minimal...»108
«Walenkamp MM, de Muinck Keizer RJ, Goslings JC ym....»109
Värttinäluun alaosan murtumalle on useita luokituksia. Kuvantamislöydökset ilmoitetaan mitattuina virhekulmina tai etäisyyksinä, ja murtumatyyppiä voidaan kuvailla epo- tai pseudonyymeillä. Ks. taulukko «Tavalliset värttinäluun alaosan murtumatyypit ja niiden kuvaus, ks. interaktiiviset kuvat (ohje kuvien käyttöön: kuvat ovat vaihtokuvia, liikuta kursoria kuvan päällä). ...»2.
Luokituksia on julkaistu yli 20 erilaista. Nykyään käytössä olevista luokituksista tavallisimmat ovat AO-, Fernandezin ja Frykmanin luokitukset. Ks. taulukko «Värttinäluun alaosan murtuman tavallisimmat luokitukset...»3.
Mikään luokitus ei ole vakiintunut yleisesti hyväksytyksi kliiniseen käyttöön, koska niiden toistettavuus tai ennustavuus ei ole osoittautunut erityisen hyväksi «Flinkkila T. Classification of Distal Radius Fract...»27, «Kural C, Sungur I, Kaya I ym. Evaluation of the re...»28.
Röntgenkuvaukseen verrattuna tietokonetomografia voi helpottaa nivelpinnan, murtumalinjojen ja murtuman pirstaleisuuden arviointia mutta sen käyttö ei välttämättä paranna luokitusten toistettavuutta «Arealis G, Galanopoulos I, Nikolaou VS ym. Does th...»29.
Taulukko 2. Tavalliset värttinäluun alaosan murtumatyypit ja niiden kuvaus, ks. interaktiiviset kuvat «Värttinäluun alaosan tavalliset murtumatyypit»3 (ohje kuvien käyttöön: kuvat ovat vaihtokuvia, liikuta kursoria kuvan päällä).
«Colles A. On the fracture of the carpal extremity ...»113 Luu murtuu tavallisesti metafyysialueelta ja taipuu tai siirtyy dorsaalisuuntaan.
«Smith RW. A Treatise on Fractures in the Vicinity ...»114 Luu murtuu metafyysialueelta ja taipuu tai siirtyy volaarisuuntaan.
«Barton JR. Viewsand treatment of an important inju...»115, «Hamilton FH. A Practical Treatise on Fractures and...»116 Volaarisesta nivelpinnasta lohkeaa kappale, joka voi siirtyä volaari- ja proksimaalisuuntaan. Proksimaalinen ranneluurivi ja käsi seuraavat murtumakappaleen mukana.
«Barton JR. Viewsand treatment of an important inju...»115, «Hamilton FH. A Practical Treatise on Fractures and...»116 Dorsaalisesta nivelpinnasta lohkeaa kappale, joka voi siirtyä dorsaali- ja proksimaalisuuntaan, proksimaalinen ranneluurivistö ja käsi seuraavat murtumakappaleen mukana.
«Hutchinson J. Original Lectures. Notes on some of ...»117 (Chauffeur, Crank Handle, Backfire) Värttinäluun puikkolisäkettä tai veneluuta vastaavaan nivelpintaan syntyy murtumalinja ja murtumakappale painuu tai liukuu proksimaalisuuntaan.
Murtumatyyppiin voi liittyä ranteen nivelside-, ja etenkin skafolunaarinivelsiteiden liitännäisvaurioita «Helm RH, Tonkin MA. The chauffeur's fracture: simp...»118.
«SCHECK M. Long-term follow-up of treatment of comm...»119 Puolikuuluuta (lunatum) vastaava nivelpinta murtuu ja painuu proksimaalisuuntaan.
«Galeazzi R. Di una particolare sindrome traumatica...»120 Värttinäluun varsi tai metafyysialue murtuu ja värttinäluun ja kyynärluun välinen nivel menee pois paikoiltaan.
«Müller ME. Distal Radius. Kirjassa: Müller ME, Naz...»110 Murtuman ja nivelvaurion vakavuus
«Fernández DL. Fractures of the distal radius: oper...»111 Vammamekanismi 1 = taipumamurtuma
«Frykman G. Fracture of the distal radius including...»112 AP-röngenkuvalöydös I = poikittainen metafyysialueen murtuma
Värttinäluun alaosan murtumaan voi liittyä nivelside-, hermo-, jänne-, verisuoni- ja ihovaurioita. Kaikkien rakenteiden alkuvaiheen huolellisella kliinisellä tutkimuksella on merkittävä rooli diagnostiikassa «Leversedge FJ, Srinivasan RC. Management of soft-t...»30.
Potilaasta ja murtumasta selvitettäviä tietoja ovat ikä, perussairaudet, lääkitykset, tupakointi, mahdolliset aikaisemmat ranteen alueen sairaudet ja murtumat ja niihin liittyneet hoidot. Lisäksi murtumapotilaalta tulee selvittää, kumpi yläraaja on hallitseva, millainen hänen yleinen toimintakykynsä on ja millaisia vaatimuksia hänellä on yläraajan käyttöä kohtaan. Nämä tekijät voivat vaikuttaa hoidon valintaan «Leversedge FJ, Srinivasan RC. Management of soft-t...»30, ja ne tulisi kirjata sairauskertomukseen.
Vammamekanismin ja energian selvittäminen auttaa arvioimaan mahdollisten liitännäisvaurioiden ja komplisoituneen murtuman riskiä «Davis DI, Baratz M. Soft tissue complications of d...»31.
Ulkoinen virheasento, ihon kunto, merkit avomurtumista, ihon väri, turvotus, verenkierron tila, käden alueen tunto ja jännetoiminnot arvioidaan järjestelmällisesti «Young D, Papp S, Giachino A. Physical examination ...»32.
Värttinäluun alaosan murtumaan liittyvät pehmytkudosvauriot ovat yleisiä; niitä on raportoitu jopa 31 %:lla «Cooney WP 3rd, Dobyns JH, Linscheid RL. Complicati...»33. Nämä vammat voivat vaikuttaa hoitolinjan valintaan, ja ne voivat aiheuttaa pysyvää kipua tai toimintakykyä alentavaa oireilua luun paranemisesta huolimatta «Leversedge FJ, Srinivasan RC. Management of soft-t...»30.
Hermojen tutkimisella pyritään selvittämään, onko jokin käden alueelle tulevista perifeerisistä päähermorungoista (keskihermo, kyynärhermo ja värttinähermon pinnallinen ihohermohaara) vaurioitunut «Leversedge FJ, Srinivasan RC. Management of soft-t...»30.
Värttinähermoon liittyvä oireilu on usein yhteydessä kipsihoitoon, jolloin sulkeisen paikalleen asetuksen jälkeen laitettu kipsi painaa värttinäluun puikkolisäkkeen tai peukalon tyven alueella. Tällöin kämmenselän puolella oleva peukalon hanka ja peukalon ja etusormen kämmenselän puolella oleva alue ovat kivuliaita tai tunnottomia «Young D, Papp S, Giachino A. Physical examination ...»32.
Ikääntyneillä ihovauriot ovat tavallisempia. Ihovauriot voivat liittyä joko murtumaan, murtuman manipulaatioon tai kipsihoitoon «Falch JA. Epidemiology of fractures of the distal ...»34. Myös tulehduksellisia nivelsairauksia sairastavilla tai systeemistä kortikosteroidi- tai immunosuppressiivista lääkitystä käyttävillä voi olla suurentunut riski saada murtumaan liittyvä ihovaurio «Leversedge FJ, Srinivasan RC. Management of soft-t...»30.
Värttinäluun alaosan avomurtumat ovat harvinaisia. Tavallisimmin avomurtuma liittyy kyynärvarren alaosan murtumien yhteydessä tulevaan kyynärluun murtumaan «Rozental TD, Beredjiklian PK, Steinberg DR ym. Ope...»35.
Aitiopaineoireyhtymää epäiltäessä tai suurienergiaisen vamman yhteydessä lihasaitiot pitäisi tutkia yksi kerrallaan «Leversedge FJ, Srinivasan RC. Management of soft-t...»30.
Oireina ja löydöksinä ovat suhteettoman kovat tavanomaisiin kipulääkkeisiin reagoimattomat kivut. Lihasaitiot voivat olla turvonneet, kipeät ja kovat. Passiivinen venytys (sormien passiivinen ojennus) voi aiheuttaa kovaa kipua aitioiden alueella. Lisäksi voi kehittyä neurologisia puutosoireita, ja paikallinen verenkierto voi heikentyä «Leversedge FJ, Srinivasan RC. Management of soft-t...»30, «Leversedge FJ, Moore TJ, Peterson BC ym. Compartme...»36, «Kalyani BS, Fisher BE, Roberts CS ym. Compartment ...»37, «Simpson NS, Jupiter JB. Delayed onset of forearm c...»38, «Stockley I, Harvey IA, Getty CJ. Acute volar compa...»39.
Ks. kuva ranteen luut, suora ja sivukuva «Suora rannekuva ja sivukuva, luut»1 .
Lisäprojektiot voivat helpottaa murtumien havaitsemista ja murtumakappaleiden sijainnin arvioimista. Epäselvissä tapauksissa ylimääräinen viistoprojektio muuttaa tulkintaa noin 5 %:ssa tapauksista. Se vaikuttaa kuitenkin harvoin hoitolinjaan. Pirstaleisen nivelpintaan yltävän murtuman arvioinnissa tietokonetomografia on paras menetelmä «De Smet AA, Doherty MP, Norris MA ym. Are oblique ...»40.
Ks. kuvat ranteen röntgenkuvan asettelu «Ranteen röntgenkuvan asettelu»7, hyvän kuvan kriteerit «Hyvän kuvan kriteerit»8 ja mittaukset «Mittaukset»9 .
Murtuman pirstaleisuuden, virheasentoon siirtymisen ja nivelpinnalle ulottuvien murtumalinjojen lisääntyessä TT antaa röntgenkuvaa tarkemman käsityksen esimerkiksi tapaturman jälkeistä nivelrikkoa ennustavien murtumarakojen leveyden tai nivelpinnan pykälien arvioinnissa «Catalano LW 3rd, Cole RJ, Gelberman RH ym. Displac...»41, «Pruitt DL, Gilula LA, Manske PR ym. Computed tomog...»42.
Ranteen tietokonetomografian (TT) säderasitus on vähäinen. Se on ranteen röntgenkuvaa suurempi mutta esimerkiksi keuhkojen röntgenkuvausta pienempi «Biswas D, Bible JE, Bohan M ym. Radiation exposure...»43.
Kartiokeilatietokonetomografian sädeannos on tavanomaista TT:tä pienempi «De Cock J, Mermuys K, Goubau J ym. Cone-beam compu...»44.
Tavallisin liitännäisvamma on kyynärluun puikkolisäkkeen (processus styloideus ulnae) murtuma. Se tavataan 44–65 %:ssa tapauksista «Wijffels MM, Keizer J, Buijze GA ym. Ulnar styloid...»45.
Puikkolisäkkeen murtumaan voi liittyä myös kolmioruston vaurio «Lievä SL-ligamentin vaurio ei vaikuttane lopputulokseen mutta täydellinen repeämä saattaa huonontaa lopputulosta. Luotettava tutkimusnäyttö sen korjauksen vaikutuksesta lopputulokseen puuttuu.»D, «Protopsaltis TS, Ruch DS. Triangular fibrocartilag...»46.
Värttinäluun alaosan murtumiin liittyy noin 7 %:ssa tapauksista ranneluun murtuma, tavallisimmin veneluun murtuma. Vaikeampiin kirurgisesti hoidettaviin tapauksiin ranneluun murtuma liittyy jopa 20 %:ssa (tavallisimmat ovat kolmioluu noin 10 %, puolikuuluu 7 % ja veneluu 5 %) «Lievä SL-ligamentin vaurio ei vaikuttane lopputulokseen mutta täydellinen repeämä saattaa huonontaa lopputulosta. Luotettava tutkimusnäyttö sen korjauksen vaikutuksesta lopputulokseen puuttuu.»D, «Heo YM, Kim SB, Yi JW ym. Evaluation of associated...»47.
Niveleen ulottuvissa värttinäluun alaosan murtumissa voi esiintyä veneluun ja puolikuuluun välisen nivelsiteen (SL-nivelside) ja kolmiorustokompleksin (TFCC) vaurioita. Vene- ja puolikuuluun välisen nivelsiteen vaurioita on raportoitu esiintyneen 7–54 %:ssa ja kolmiorustokompleksin vaurioita 35–78 %:ssa nivelen ulkopuolisista ja sisäisistä murtumista. Puolikuu- ja kolmioluun välisiä nivelsiteen vaurioita on raportoitu esiintyvän 7–15 %:lla «Lievä SL-ligamentin vaurio ei vaikuttane lopputulokseen mutta täydellinen repeämä saattaa huonontaa lopputulosta. Luotettava tutkimusnäyttö sen korjauksen vaikutuksesta lopputulokseen puuttuu.»D, «Geissler WB, Freeland AE, Savoie FH ym. Intracarpa...»48, «Lindau T, Arner M, Hagberg L. Intraarticular lesio...»49, «Richards RS, Bennett JD, Roth JH ym. Arthroscopic ...»50, «Hanker GJ. Radius fractures in the athlete. Clin S...»51.
Keskihermon vaurio on raportoitu liittyvän 0–17 %:iin värttinäluun alaosan murtumista «McKay SD, MacDermid JC, Roth JH ym. Assessment of ...»52. Keskihermon akuutin ohimenevän puristustilan (= rannekanavaoireyhtymä) esiintyvyydeksi taas on arvioitu 4 % ja kirurgisen hoidon jälkeisen pinnetilan esiintyvyydeksi 5,4 % «Dyer G, Lozano-Calderon S, Gannon C ym. Predictors...»53. Kyynärhermon vauriot ja pinteet ovat huomattavasti harvinaisempia. Niitä on raportoitu liittyneen suurienergisiin vammoihin ja alkuvaiheen suuriin virheasentoihin «Soong M, Ring D. Ulnar nerve palsy associated with...»54, «Pazart F, Stindel E, Le Nen D. Fracture of the dis...»55.
Värttinäluun pinnalla ahtaassa kanavassa kulkeva peukalon pitkä ojentajajänne voi katketa murtuman reunan aiheuttaman hankauksen ja tulehdusrektion seurauksena. Katkeamista esiintyy raporttien mukaan 0,07–0,88 %:lla potilaista «Davis DI, Baratz M. Soft tissue complications of d...»31. Vaurio ilmaantuu useimmiten kipsihoidon aikana tai hieman kipsin poiston jälkeen. Muiden ojentaja- tai koukistajajänteiden vauriot ovat harvinaisia.
Moninaiset psykososiaaliset tekijät, kuten pelkovälttämiskäyttäytyminen, katastrofiajatukset, toimintarajoitusten ja oireiden liiallinen huomiointi (hypervigilanssi) ja omat pystyvyyskäsitykset (self-efficiency), taloudelliset ja diagnostiset tekijät, tunneperäiset sekä perheeseen ja työhön liittyvät tekijät, ovat vamman etiologiasta riippumatta merkittävä syy toipumisen hidastumiseen ja kivun pitkittymiseen «Linton SJ. Understanding pain for better clinical ...»56.
Ennalta sovitut hyväksyttävät raja-arvot ovat vaihdelleet vuosikymmenten aikana «OLDER TM, STABLER EV, CASSEBAUM WH. COLLES FRACTUR...»57, «Abbaszadegan H, Jonsson U, von Sivers K. Predictio...»58, «Mackenney PJ, McQueen MM, Elton R. Prediction of i...»59.
Radiologisen instabiliteetin ennustetekijöitä selvittävissä tutkimuksissa on nivelpinnan asennon osalta yleensä käytetty seuraavia hyväksyttävän asennon kriteereitä: ≤ 10–15°:n dorsaalinen kallistuskulma, ≤ 20°:n volaarinen kallistuskulma, ≤ 2–4 mm:n värttinäluun lyhentymä, ≥ 15°:n radioulnaarinen inklinaatiokulma ja < 1–2 mm:n rako tai pykälä nivelpinnassa «Wadsten MÅ, Sayed-Noor AS, Englund E ym. Cortical ...»19, «Mackenney PJ, McQueen MM, Elton R. Prediction of i...»59, «Nesbitt KS, Failla JM, Les C. Assessment of instab...»60, «Makhni EC, Ewald TJ, Kelly S ym. Effect of patient...»61, «Tahririan MA, Javdan M, Nouraei MH ym. Evaluation ...»62, «Leone J, Bhandari M, Adili A ym. Predictors of ear...»63.
c) myöhäiseen (asennon pettäminen 3–6 viikon kohdalla) «Wadsten MÅ, Sayed-Noor AS, Englund E ym. Cortical ...»19, «Leone J, Bhandari M, Adili A ym. Predictors of ear...»63, «Wichlas F, Haas NP, Lindner T ym. Closed reduction...»64, «Altissimi M, Mancini GB, Azzarà A ym. Early and la...»65.
Näistä ikä on tärkein useimmissa tutkimuksissa tilastollisesti merkittäväksi todettu ennusteellinen muuttuja instabiliteetin suhteen «Potilaan ikä, nivelpinnan dorsaalinen kallistuskulma, ulnavarianssi ja värttinäluun metafyysialueen pirstaleisuus saattavat ennustaa värttinäluun murtuman asennon pettämistä (instabiliteettia) kipsihoidon aikana.»B, «Abbaszadegan H, Jonsson U, von Sivers K. Predictio...»58, «Nesbitt KS, Failla JM, Les C. Assessment of instab...»60, «Makhni EC, Ewald TJ, Kelly S ym. Effect of patient...»61, «Tahririan MA, Javdan M, Nouraei MH ym. Evaluation ...»62, «Leone J, Bhandari M, Adili A ym. Predictors of ear...»63, «Hove LM, Solheim E, Skjeie R ym. Prediction of sec...»66 eli iäkkäällä potilaalla murtuma on suurella todennäköisyydellä radiologisin parametrein arvioituna instabiili riippumatta murtuman muista ominaisuuksista.
Murtumissa, joissa todetaan volaarisen metafyysialueen pirstaleisuus alle 75-vuotiailla, on suuri varhaisen (96 %) ja myöhäisen (100 %) instabiliteetin riski «Wadsten MÅ, Sayed-Noor AS, Englund E ym. Cortical ...»19.
Erilaisia kliinisiä ennustuskaavoja instabiliteetin arviointiin on kuvattu «Mackenney PJ, McQueen MM, Elton R. Prediction of i...»59, «Adolphson P, Abbaszadegan H, Jonsson U. Computer-a...»67, «Lafontaine M, Hardy D, Delince P. Stability assess...»68, mutta mitään niistä ei ole validoitu.
Kun dorsaalinen kallistus jää yli 10–15 asteeseen, radiaalinen inklinaatio alle 15 asteeseen tai värttinäluun lyhentymä yli 2–3 mm:iin, DASH:lla, PRWE:llä ja VAS-asteikolla mitatun toiminnallisen tuloksen on todettu jäävän sekä tilastollisesti että kliinisesti merkitsevästi huonommaksi kuin hyväksyttävään asentoon luutuneissa murtumissa alle 65-vuotiailla «Wilcke MK, Abbaszadegan H, Adolphson PY. Patient-p...»69.
Ks. taulukko «Värttinäluun alaosan tyyppimurtuman hyväksyttävän asennon kriteerit alle 65-vuotiaalla...»4.
Ks. interaktiiviset kuvat Värttinäluun alaosan murtuman virheasennot «Värttinäluun alaosan murtuman virheasennot»2 .
Noin 20 % värttinäluun alaosan murtuman kärsineistä raportoi oireita vielä vuosien kuluttua «Földhazy Z, Törnkvist H, Elmstedt E ym. Long-term ...»24.
Potilailla voi esiintyä katastrofiajattelua ja yläraajan käyttöön liittyvän pelon ja vajaakäytön seurauksena voimistunutta kipua ja yläraajan lihasvoiman heikkoutta «Linton SJ, Buer N, Samuelsson L. Pain-related fear...»70.
Murtumapotilailla akuutin kivun voimakkuus, katastrofiajattelu ja vamman jälkeinen ahdistus ovat tärkeimpiä toipumisen pitkittymistä ennustavia tekijöitä «Jelicic M, Kempen GI. Do psychological factors inf...»71.
Masennus, kivun voimakkuus ja potilaan motivaatio harjoitteluun vaikuttavat huomattavasti puristusvoimaan kehittymiseen etenkin ikääntyneillä. Värttinäluun alaosan murtumien yhteydessä edellä mainittujen tekijöiden vaikutusta puristusvoimaan tai toimintakykyyn ei ole kuitenkaan tutkittu luotettavasti «van Milligen BA, Lamers F, de Hoop GT ym. Objectiv...»72, «van Lier AM, Payette H. Determinants of handgrip s...»73, «Rantanen T, Penninx BW, Masaki K ym. Depressed moo...»74, «Phillips HJ, Biland J, Costa R ym. Five-position g...»75.
Puristusvoiman heikentymisen on puolestaan todettu määrittelevän 43 % vaihtelusta PRWE-tuloksessa 2 vuotta värttinäluun alaosan tyyppimurtuman jälkeen. Ranteen liikkuvuuden ei samoilla potilailla todettu heikentyneen «Karnezis IA, Fragkiadakis EG. Association between ...»76.
Myös voimakkaat kivut, psykososiaalinen kuormittuneisuus ja heikentynyt työilmapiiri saattavat hidastaa yleistä toipumista «Miranda H, Kaila-Kangas L, Ahola K. Särkyä ja alak...»77 (Internet «http://www.julkari.fi/handle/10024/134940»1), «Linton SJ, Nicholas MK, MacDonald S ym. The role o...»78, «Roh YH, Lee BK, Noh JH ym. Effect of anxiety and c...»79.
Potilastyytyväisyys saattaakin edellyttää parempaa ranteen liikettä, puristusvoimaa ja avainotetta kuin toimintakyvyn kannalta tarvittaisiin. Puristusvoiman palautuminen 65 % kuitenkin ennustaa jo hyvää potilastyytyväisyyttä «Chung KC, Haas A. Relationship between patient sat...»80.
Murtuman kipsausasento saattaa vaikuttaa keskihermon puristustilan kehittymiseen. Ranteen voimakas fleksio ja ulnaarideviaatio (ns. Cotton–Loder-asento) voivat lisätä rannekanavan painetta «Gelberman RH, Szabo RM, Mortensen WW. Carpal tunne...»81.
Ks. kuvasarja Värttinäluun alaosan murtuman (rannemurtuman) repositio ja kipsaus «hoi50109a.pdf»3.
Kirurgisen hoidon tavoitteena on palauttaa värttinäluun alaosan alueen anatomia korjaamalla murtuman aiheuttama lyhentymä, dorsaalinen tai volaarinen kallistuma, pienentynyt inklinaatiokulma tai nivelpinnan pykälä tai rako hyväksyttyjen kriteereiden tasolle. Ks. taulukko «Värttinäluun alaosan tyyppimurtuman hyväksyttävän asennon kriteerit alle 65-vuotiaalla...»4.
Kirjallisuuden mukaan kirurginen hoito ulkoisella kiinnityslaitteella ja levyllä tuottaa kuitenkin samanlaisen lopputuloksen värttinäluun alaosan murtuman hoidossa «Ulkoinen kiinnitys ja levytys tuottavat samanlaisen lopputuloksen yhden vuoden kohdalla värttinäluun alaosan murtuman hoidossa.»A, mutta murtuman sisäinen kiinnitys volaarisella lukkoruuvilevyllä tuottaa hoidon alkuvaiheessa (3 kuukautta) paremman toiminnallisen lopputuloksen kuin ulkoinen kiinnitys, kun lopputulosta arvioitaan DASH-kyselylomakkeella «Esposito J, Schemitsch EH, Saccone M ym. External ...»82, «Walenkamp MM, Bentohami A, Beerekamp MS ym. Functi...»83.
Leikkausmenetelmien välisen DASH-pisteiden eron ei ole todettu olevan merkittävä enää 12 kuukauden kohdalla «Esposito J, Schemitsch EH, Saccone M ym. External ...»82, «Walenkamp MM, Goslings JC, Beumer A ym. Surgery ve...»84.
Sisäisellä kiinnityksellä saavutetaan mahdollisesti parempi radiologinen lopputulos kuin ulkoisella kiinnityksellä värttinäluun lyhentymän osalta, mutta sillä ei näytä olevan merkitystä ranteen toiminnallista lopputulosta arvioitaessa «Esposito J, Schemitsch EH, Saccone M ym. External ...»82.
Lukkoruuvilevy- tai metallipiikkikiinnityksen välillä ei ole todettu merkitsevää eroa PRWE:n, DASH:n, elämänlaatumittauksen tai komplikaatioiden osalta ei-pirstaleisten värttinäluun alaosan tyyppimurtumien hoidossa «Wei J, Yang TB, Luo W ym. Complications following ...»85.
Kiinnitys metallipiikein on halvempi leikkausmenetelmä kuin levykiinnitys «Wei J, Yang TB, Luo W ym. Complications following ...»85.
Akuutin kivun hyvällä hoidolla pyritään estämään kivun kroonistuminen «Kelley BP, Shauver MJ, Chung KC. Management of Acu...»86.
Akuutin kudosvauriokivun hoidossa käytetään parasetamolia, tulehduskipulääkkeitä tai näiden yhdistelmää. Tulehduskipulääkkeiden jatkuvaa käyttöä ei suositella. Jos muiden lääkkeiden teho on riittämätön, hoitoon voidaan yhdistää mieto opioidi «Kelley BP, Shauver MJ, Chung KC. Management of Acu...»86, «Dahl JB, Nielsen RV, Wetterslev J ym. Post-operati...»87.
Tulehduskipulääkkeiden on todettu hidastavan murtumien paranemista rotilla. Vastaavaa ei ole osoitettu etenevissä kontrolloiduissa tutkimuksissa ihmisillä «Mathiesen O, Wetterslev J, Kontinen VK ym. Adverse...»88.
Osteoporoosilääke alendronaatin käytön aloittaminen heti leikkaushoidon jälkeen ei näytä hidastavan luutumista «Uchiyama S, Itsubo T, Nakamura K ym. Effect of ear...»89.
Alendronaattihoidolla on voitu ehkäistä murtumaraajan luuntiheyden pienenemistä paranemisvaiheessa, eikä lääkehoito ole vaikuttanut haitallisesti luun paranemiseen «Aspenberg P. Pharmacological Treatment of distal r...»90.
Teriparatidi ei vaikuta selkeästi värttinäluun alaosan murtuman paranemiseen osteoporoosin hoitoannoksella «Aspenberg P. Pharmacological Treatment of distal r...»90.
Täydelliset vene- ja puolikuuluun väliset nivelsiteen repeämät voivat johtaa muutamassa vuodessa värttinä- ja veneluun välisen nivelen nivelrikkoon, ja ne suositetaan korjattavaksi. Osarepeämät sen sijaan eivät yleensä johda nivelrikkoon eikä niitä tarvitse korjata. Kontrolloituja vertailevia tutkimuksia asiasta ei kuitenkaan ole «Forward DP, Lindau TR, Melsom DS. Intercarpal liga...»91.
Kolmiorustokompleksin repeämä värttinäluun alaosan murtuman yhteydessä johtaa harvoin värttinä- ja kyynärluun välisen nivelen (DRUJ) instabiliteettiin, eikä niiden korjaamista akuuttivaiheessa suositella «Mrkonjic A, Geijer M, Lindau T ym. The natural cou...»92.
Kyynärluun puikkolisäkkeen murtumien kiinnittämistä värttinäluun murtumien yhteydessä ei suositella, ellei vammaan liity värttinä- ja kyynärluun välisen nivelen (DRUJ) instabiliteetti «Souer JS, Ring D, Matschke S ym. Effect of an unre...»93, «Adolfsson L, Scheer J. Acute injuries around the d...»94. Näissä tapauksissa irtokappale voidaan kiinnittää harkinnan mukaan kyynärluuhun vaijerisidoksella tai ruuvilla.
Tieteellisesti hyväksyttyjä kontrolloituja hoitotutkimuksia aiheesta on vähän, ja suositukset perustuvat pitkälti asiantuntijoiden kokemuksiin «Kopylov P, Runnqvist K, Jonsson K ym. Norian SRS v...»95.
Tehostetun fysioterapian tarpeen merkkejä ovat pitkittynyt immobilisaatio, voimakas turvotus, komplisoitunut murtuma, suhteeton kipu, sormien ja peukalon jäykkyys, sympaattisen hermoston aktivoitumisen lisääntyminen, hermokivut, käden käytön pelko ja tehoton kotiharjoittelu «Kopylov P, Runnqvist K, Jonsson K ym. Norian SRS v...»95.
Leikkauksen jälkeinen immobilisaatio määräytyy vamman tyypin ja kiinnitystekniikan mukaan. Jos kiinnitys on tukeva, terveiden nivelten liikeharjoitteiden lisäksi voidaan aloittaa kevyet, aktiiviset ranteen ja kyynärvarren liikeharjoitteet (ulko- ja sisäkierto) keskimäärin 2–4 viikon jälkeen leikkauksesta. (Ks. Ranteen liikeharjoitukset «hoi50109d.pdf»5).
Tarvittaessa aloitetaan käden turvotushoidot painehanskalla tai elastisella sidoksella «Bentohami A, de Korte N, Sosef N ym. Study protoco...»96. Lisäksi kirurgisesti hoidetuissa murtumissa arpihoito aloitetaan kiristävien arpien pehmentämiseksi.
Ultraäänihoitoa ei ole todettu lumehoitoa tehokkaammaksi ranteen liikealojen tai toimintakyvyn parantumisessa «Basso O, Pike JM. The effect of low frequency, lon...»97.
Kylmähoidolla voi olla kipua vähentävä vaikutus värttinäluun alaosan murtumissa, mutta kattava näyttö kylmähoidon tehosta kuitenkin puuttuu «Cheing GL, Wan JW, Kai Lo S. Ice and pulsed electr...»98.
Kinesioteippauksesta on tutkimusnäyttöä yläraajan turvotuksen hoidossa, mutta värttinäluun alaosan murtumista aiheutuvan turvotuksen hoidon osalta tutkimusnäyttö puuttuu «Chou YH, Li SH, Liao SF ym. Case report: Manual ly...»99.
Leikkaushoitoon liittyy komplikaatioita, jotka voivat riippua käytetystä leikkausmenetelmästä «Vaikka konservatiivisella hoidolla radiologinen lopputulos on selvästi operatiivisesti hoidettujen potilaiden tulosta huonompi, sillä ei näytä olevan vaikutusta komplikaatioiden määrään ja varsinkaan toiminnalliseen lopputulokseen yli 65-vuotiailla värttinäluun alaosan murtumapotilailla.»A, «Bentohami A, de Burlet K, de Korte N ym. Complicat...»100.
Volaaristen lukkoruuvilevyjen käyttöön voi liittyä hermo- ja jännevammoja, rannekanavaoireyhtymä «Bentohami A, de Burlet K, de Korte N ym. Complicat...»100.
Volaaristen ja dorsaalisten levyjen käytön välillä ei ole todettu eroa komplikaatioiden määrän osalta. Volaarisen levyn käyttöön liittyy todennäköisesti enemmän hermovammoja ja rannekanavaoireyhtymiä, mutta vähemmän jänneongelmia «Wei J, Yang TB, Luo W ym. Complications following ...»85.
Levyn ja ulkoisen kiinnityslaitteen käytön välillä ei ole pystytty osoittamaan eroa nivelrikon, uusintaleikkausten, virheasentoon luutumisen, CRPS:n, rannekanavaoireyhtymän, jännerepeämien tai jänneärsytyksen osalta. Ulkoiseen kiinnityslaitteen ja piikkien käyttöön liittyy infektioita, jotka voivat vaatia sairaalahoitoa «Esposito J, Schemitsch EH, Saccone M ym. External ...»82.
Hoitomuodosta tai murtuman asennosta riippumatta osalle potilaista jää ranteeseen toiminallista haittaa. Haittaa voi tulla myös ikääntyneille, mutta sen riski kuitenkin pienenee selvästi iän myötä «Grewal R, MacDermid JC. The risk of adverse outcom...»101.
Alle 65-vuotiaiden ja aktiivisten ikääntyneiden murtumat, joissa ei saavuteta hyväksyttävää asentoa (ks. taulukko «Värttinäluun alaosan tyyppimurtuman hyväksyttävän asennon kriteerit alle 65-vuotiaalla...»4), kuuluvat erikoissairaanhoidon arvioon. Tarvittaessa on harkittava kirurgista hoitoa.
Potilaat, joilla on suuret vaatimukset yläraajan toimintakykyä kohtaan ja joilla murtumaa ei saada hyväksyttävään asentoon tai joilla asento pettää seurannan aikana, kuuluvat erikoissairaanhoidon arvioon, ja heillä on harkittava leikkaushoitoa. Ks. taulukko «Värttinäluun alaosan tyyppimurtuman hyväksyttävän asennon kriteerit alle 65-vuotiaalla...»4.
Vaikeissa toiminta- ja työkykyongelmissa toimintaterapeutti voi tehdä tarkemmat käden toimintakykymittaukset. Toimintakyvyn laaja-alaisessa arvioinnissa voidaan käyttää pohjana WHO:n toimintakyvyn, toimintarajoitteiden ja terveyden kansainvälistä luokitusta (ICF). Luokitus huomioi toiminnallisen terveydentilan arvioinnissa paitsi ruumiin rakenteet ja kehon toiminnot, myös suoritukset ja osallistumisen sekä ympäristön olosuhteet «Squitieri L, Reichert H, Kim HM ym. Application of...»102.
Ranne- sekä värttinä- ja kyynärluun välinen nivel ovat pääosin palautuneet kuormituskyvyn ja liikeratojen osalta noin 3 kuukauden kuluttua vammasta. Leikatuilla potilailla ulkoista kiinnityslaitetta käyttäessä ja pirstaleisissa ja vaikeissa murtumissa kuntoutuminen voi kuitenkin kestää kauemmin «Rozental TD, Blazar PE, Franko OI ym. Functional o...»103, «Jupiter JB, Marent-Huber M, LCP Study Group. Opera...»104.
Lopullinen paraneminen voi viedä 6–12 kuukautta «Gabl M, Arora R. Outcome assessment after distal r...»105.
Ks. Terveysportista Työterveyshuollon hyvät käytännöt ja artikkeli Työhön paluun tuki «http://www.terveysportti.fi/dtk/tyt/koti?p_artikkeli=ttk00111&p_haku=Työhön%20paluun%20tuki»8(vaatii tietokannan käyttöoikeuden).
Kuntoutumistuloksia arvioivissa tutkimuksissa on havaittu, että voimakkaat kivut, psykososiaalinen kuormittuneisuus ja heikentynyt työilmapiiri hidastavat toipumisennustetta «Miranda H, Kaila-Kangas L, Ahola K. Särkyä ja alak...»77, «Linton SJ, Nicholas MK, MacDonald S ym. The role o...»78, «Roh YH, Lee BK, Noh JH ym. Effect of anxiety and c...»79.
Kaatumisten ehkäisyssä on tärkeää havaita tapaukset, joissa potilaalla on suuri kaatumisvaara, ja kohdistaa heihin jatkotoimia. Sopivia jatkotoimia ovat ravitsemustilan arviointi ja ravitsemushoidon toteuttaminen, oikeanlaisen liikunnan ohjaaminen, lääkehoidon tarkistus, kodin vaaratekijöiden tarkistus ja tarvittavien muutostöiden toteuttaminen, näkökyvyn ja silmälasien sopivuuden tarkistaminen, apuvälineiden tarpeen arviointi ja niiden käytön ohjaus ja jalkineisiin asennettavien liukuesteiden käyttö «Gillespie LD, Gillespie WJ, Robertson MC ym. Inter...»106.
Aiemmin värttinäluun alaosan murtuman sairastaneilla on todettu olevan 2,58-kertainen uuden värttinäluun alaosan murtuman riski «Cameron ID, Murray GR, Gillespie LD ym. Interventi...»18, «Honkanen RJ, Honkanen K, Kröger H ym. Risk factors...»107.
Värttinäluun alaosan murtuma (rannemurtuma). Käypä hoito -suositus. Suomalaisen Lääkäriseuran Duodecimin ja Suomen Ortopediyhdistyksen Ry:n asettama työryhmä. Helsinki: Suomalainen Lääkäriseura Duodecim, 2016 (viitattu pp.kk.vvvv). Saatavilla internetissä: www.kaypahoito.fi
Miranda H, Kaila-Kangas L, Ahola K. Särkyä ja alakuloa - tuki- ja liikuntaelinten kivun ja masentuneisuuden yhteisesiintyvyys Suomessa. Helsinki: Työterveyslaitos, 2011; http://www.julkari.fi/handle/10024/134940
1 = iso monikulmaluu (os trapezium)
2 = pieni monikulmaluu (os trapetzoideum)
3 = iso ranneluu (os capitatum)
4 = hakaluu (os hamatum) * = hakaluun haka (hamulus ossi hamati)
5 = kolmioluu (os triquetrum)
6 = herneluu (os pisiforme)
7 = puolikuuluu (os lunatum)
8 = veneluu (os scaphoideum)
Värttinä- ja kyynärluun alaosan välinen nivel (DRUJ) mahdollistaa kyynärvarren kiertoliikkeen. Sisä- ja ulkokierto tapahtuvat värttinäluun koveran nivelpinnan (sigmoid notch) kiertyessä kyynärluun kartion muotoisen pään ympäri.
Ranteen röntgenkuva: Otetaan ranne suorana, kyynärvarsi neutraaliasennossa ja kyynärpää 90˚:n kulmassa
PA-kuva (vasemmalla): Otetaan olkavarsi abduktiossa ranne olkapään tasolla
Sivukuva (oikealla): Otetaan olkavarsi vartalon vierellä
PA-kuva:
III-metakarpaali ja kyynär-varren luut linjassa (katkoviiva)
Ranteen nivelraot auki
Extensor carpi ulnaris -jänteen sulcus ei erotu lainkaan, näkyy styloideumin radiaalilaidalla tai sitä radiaalisemmin (paksu nuoli)
Capitatum ja kyynärvarren luut linjassa (katkoviiva)
Radiuksen dorsaalinen reuna korkeintaan 1−2 mm ulompana kuin ulnan dorsaalinen reuna (ohut nuoli)
Pisiformen (*) kämmenenpuoleinen reuna scaphoideumin ja capitatumin vastaavien reunojen (pisteviivat) välissä
Radiaalinen inklinaatio (1), normaalisti noin 25 astetta, keskihajonta noin 3 astetta
Ulnaarinen varianssi (2). Arvo on positiivinen, jos ulna on radiusta pidempi. Arvo on keskimäärin noin -0,5 mm, mutta yksilöiden välinen vaihtelu on suurta (keskihajonta noin 2 mm).
Radiuksen palmaarinen kallistus (3) on keskimäärin noin 10 astetta (keskihajonta noin 4 astetta).
Artikkelin tunnus: hoi50109 (050.109)
Ulkoinen kiinnitys ja levytys tuottavat samanlaisen lopputuloksen yhden vuoden kohdalla värttinäluun alaosan murtuman hoidossa.
Ranteen varhainen mobilisaatio volaarisen levytyksen jälkeen nopeuttaa jonkin verran kuntoutumista distaalisissa radiusmurtumissa ensimmäisten viikkojen aikana, mutta ero häviää 3 kuukauden kohdalla.
Vaikka konservatiivisella hoidolla radiologinen lopputulos on selvästi operatiivisesti hoidettujen potilaiden tulosta huonompi, sillä ei näytä olevan vaikutusta komplikaatioiden määrään ja varsinkaan toiminnalliseen lopputulokseen yli 65-vuotiailla värttinäluun alaosan murtumapotilailla.
Ulnaarisen varianssin, radioulnaarisen inklinaation ja palmaarisen kallistuksen osalta röntgenanatomian mittaus on luotettavaa ja hyvin toistettavaa eri mittaajien välillä. Kuvausprojektion suoruus vaikuttaa merkittävästi volaarisen kallistuksen mittaustuloksiin.
Ranteen normaalianatomia vaihtelee merkittävästi; 95 % väestöstä ulna on röntgenkuvista mitattuna keskimäärin noin 0,5 mm radiusta lyhempi mutta yksilöiden välinen vaihtelu on suurta (keskihajonta noin 2 mm). Radiuksen nivelpinnan radioulnaarinen inklinaatio on keskimäärin noin 25 astetta (keskihajonta noin 3 astetta) ja volaarinen kallistus noin 10 astetta (keskihajonta noin 4 astetta).
Leikkaushoito metallipiikeillä tai ulkoisella kiinnityslaitteella saattaa tuottaa kipsihoitoa paremman toiminnallisen ja röntgenologisen tuloksen nuorten ja keski-ikäisten pirstaleisissa murtumissa.
Levytys tuottanee K-piikkifiksaatiota paremman radiologisen lopputuloksen mutta toiminnallisessa tuloksessa ei liene eroa.
Värttinäluun alaosan murtuman aiheuttaman nivelpinnan kaltevuudella saattaa olla vaikutusta hoidon lopputulokseen alle 65-vuotiailla potilailla, mutta sen vaikutus on vähäisempi kuin lyhentymän.
Oireilevan nivelrikon kehittyminen intra-artikulaarisissa värttinäluun alaosan murtumissa näyttää olevan harvinaista vähän käsiään kuormittavilla ikääntyneillä, vaikka murtuma-asentoa ei korjattaisi optimaaliseksi.
Potilaan ikä, nivelpinnan dorsaalinen kallistuskulma, ulnavarianssi ja värttinäluun metafyysialueen pirstaleisuus saattavat ennustaa värttinäluun murtuman asennon pettämistä (instabiliteettia) kipsihoidon aikana.
Kipsihoito tuottaa ilmeisesti ulkoista kiinnitystä vastaavan toiminnallisen tuloksen dorsaalisesti dislosoituneen instabiilin värttinäluun alaosan murtuman hoidossa.
Yli 65-vuotiaiden potilaiden värttinäluun alaosan murtumien hoidossa kannattaa ilmeisesti suosia konservatiivista hoitolinjaa.
Alendronaatin käyttö saattaa vähentää rannemurtumien esiintyvyyttä vaikeaa postmenopausaalista luukatoa sairastavilla naisilla, mutta yhden murtuman ehkäisemiseksi täytyy kuitenkin hoitaa 53 potilasta 3 vuoden ajan.
C-vitamiinilisä saattaa ehkäistä värttinäluun alaosan murtuman jälkeistä CRPS-oiretta, mutta toimintakykyä se ei parantane.
Värttinäluun alaosan murtuma kannattanee kipsata funktioasentoon (kämmenluiden linja poikkeaa 0–20 astetta ojennussuuntaan värttinäluun linjasta).
Potilaan tapaturmavakuutus saattaa olla yhteydessä huonompaan koettuun toipumiseen värttinäluun alaosan murtuman jälkeen.
Omatoiminen ohjeistettu kotiharjoittelu lienee riittävä ongelmitta paranevassa värttinäluun alaosan murtumassa.
Nivelpinnalle jäänyt yli 1 mm:n epätasaisuus saattaa heikentää lopputulosta nuorilla potilailla ja lisätä nivelrikon riskiä. Iäkkäämmillä potilailla (yli 65-vuotiaat) 1–2 mm nivelpinnan pykälän ei ole osoitettu aiheuttavan huonompaa lopputulosta.
Eri fysioterapiamenetelmien vaikuttavuudesta ei ole luotettavaa näyttöä aikuisten värttinäluun alaosien murtumien kuntoutuksessa.
Lievä SL-ligamentin vaurio ei vaikuttane lopputulokseen mutta täydellinen repeämä saattaa huonontaa lopputulosta. Luotettava tutkimusnäyttö sen korjauksen vaikutuksesta lopputulokseen puuttuu. Hoitamaton TFCC-vaurio ei näytä vaikuttavan toimintakykyyn.
Värttinäluun alaosan tavalliset murtumatyypit
Kuvasarja: Värttinäluun alaosan anatomiakuvat (PDF)
Kuvasarja: Värttinäluun alaosan hyvän kuvan kriteerit ja mittaukset (PDF)
Kuvasarja: Värttinäluun alaosan murtuman repositio ja kipsaus (PDF)
Diasarja: Ranteen liikeharjoitukset (PDF)